Галина Златина
Шейната на Дядо Коледа
Броилка

chitanka.info

Една вълшебна шейна е спряла в мрака.

Два елена пръхтят недоволно и чакат.

Три джуджета от три часа край тях се тревожат.

Четири пакета забравили в чувала да сложат.

Пет въжета отвързват и чувала преравят.

Шест списъка четат и пак проверяват.

Седем тюленчета им светят с фенери високо.

Осем бели мечета в снега ровят наоколо.

Девет телефона звънят ли, звънят, не престават.

Десет пъти питат: „Дядо Коледа защо закъснява?“

Девет сови отвръщат: „Ало, все така става!“

Осем мечета намират пакетите в пряспата.

Седем тюленчета им ръкопляскат.

Шестте списъка вихрушката ги е отвяла.

Петте въжета са стегнали здраво чувала.

Четирите пакета при другите играчки са сложени.

Трите джуджета вече не са разтревожени.

Двата елена тропват със златни копита.

Една шейна с Дядо Коледа към децата полита.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.